b'\n_START_ARTICLE_\nRando Par\xc5\xa1i\xc4\x87\n_START_PARAGRAPH_\nBertrand Rando (Drago) Par\xc5\xa1i\xc4\x87 (Sveta Nedjelja (Hvar), 1. studenoga 1912. \xe2\x80\x93 Kor\xc4\x8dula, 11. listopada 2004.), hrvatski dominikanac, politi\xc4\x8dki uznik, \xc5\xbertva jugokomunisti\xc4\x8dkih progona, prevoditelj, pisac i teolog te crkveni nakladnik\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en 1912. godine. Sve\xc4\x87eni\xc4\x8dkim putem po\xc5\xa1ao je Rando, njegov brat don Juraj ( Zore) i brati\xc4\x87 o. Zlatan Plenkovi\xc4\x87. Rado je propovijedao i u ljetopis kor\xc4\x8dulanskog dominikanskog samostana bilje\xc5\xbeio interna doga\xc4\x91anja, te nadasve sa\xc5\xbeimao klju\xc4\x8dne crkvene i nacionalne doga\xc4\x91aje, \xc5\xa1to je rezultiralo s nekoliko tisu\xc4\x87a stranica teksta._NEWLINE_3. lipnja 1940. do\xc5\xa1ao je u splitski dominikanski samostan, a ve\xc4\x87 9. rujna premje\xc5\xa1ten je u Bol na Bra\xc4\x8du. Od jugokomunisti\xc4\x8dkih progona trpio je jo\xc5\xa1 od po\xc4\x8detka drugog svjetskog rata. Ve\xc4\x87 tad su komunisti "popravljali" ljude. Nasilan ideolo\xc5\xa1ki preodgoj upravljen je bio prema svim slojevima, pa i prema nedovoljno revnom \xc4\x8dlanstvu. Rando Par\xc5\xa1i\xc4\x87 je bio me\xc4\x91u onima koje su jugokomunisti zauzetije preodgajali. Zamjerio im se jo\xc5\xa1 1941. godine. Bilo je to na Bra\xc4\x8du kad je kao odgojitelj branio u\xc4\x8denike iz sjemeni\xc5\xa1ta i konvikta od njihova napada kada su na obali pjevali rodoljubne pjesme. Prigodu za osvetu Par\xc5\xa1i\xc4\x87u iskoristili su prvom prigodom. Iz ratnih vremena isti\xc4\x8de se sje\xc4\x87anje na 28. studenoga 1943. kad je Rando dr\xc5\xbeao sv. misu u Gru\xc5\xbeu. Sre\xc4\x87om je pre\xc5\xbeivio, jer je zbog lijepog vremena odlu\xc4\x8dio ne propovijedati u crkvi sv. Kri\xc5\xbea radi toga da puk malo u\xc5\xbeiva na suncu. Netom po zavr\xc5\xa1enoj misi, pojavili su se engleski zrakoplovi koji su u bombardiranju bombardirali i tu crkvu sv. Kri\xc5\xbea. Zrakoplovi Ujedinjenog Kraljevstva bombardirali su hotel Petku gdje se nalazio sto\xc5\xbeer njema\xc4\x8dke vojske i pri tome i obli\xc5\xbenju crkvu Sv. Kri\xc5\xbea._NEWLINE_Jugoslavenske komunisti\xc4\x8dke vlasti nekoliko su ga puta natjerale u progonstvo. Listopada 1944. prvi je put uhi\xc4\x87en. To je bilo kad su jugokomunisti u\xc5\xa1li u Dubrovnik 18. listopada 1944. godine. Tad su odmah po\xc4\x8deli nemilosrdno trijebiti zate\xc4\x8dene prema ve\xc4\x87 davno prije pripremljenim popisima, ubijaju\xc4\x87i bez suda i su\xc4\x91enja, \xc5\xa1to je zasmetalo i Saveznicima, kako je izjavio mo\xc4\x87nik Ante Jurjevi\xc4\x87 Baja. Rando je bio tad uhi\xc4\x87en. Uslijedile su godine saslu\xc5\xa1anja, zatvaranja i raznih poni\xc5\xbeavanja.  Utamni\xc4\x8den je u Dubrovniku i Kor\xc4\x8duli a studenoga iste godine pu\xc5\xa1ten je na slobodu. 1. lipnja 1945. opet je uhi\xc4\x87en, no\xc4\x87u u ru\xc5\xa1evinama samostana Svetog Kri\xc5\xbea, u Gru\xc5\xbeu. Bio je fizi\xc4\x8dki i psihi\xc4\x8dki maltretiran. 18. lipnja 1945. nakon danono\xc4\x87nih ispitivanja, gladovanja i samic\xc3\xa2 odveden je na su\xc4\x91enje sa grupom okrivljenika (gostioni\xc4\x8dar Pero Mihaljevi\xc4\x87, Vinko Fili\xc4\x8di\xc4\x87, dvije djevojke) u kojoj je bio i njegov subrat dr. o. Dominik Bara\xc4\x8d kao glavnooptu\xc5\xbeeni. Optu\xc5\xbenica ga je sarkasti\xc4\x8dno optu\xc5\xbeivala za pisanje letaka u kojima se pozivalo narod na bojkot proslave sv. Vlaha, zatim za hu\xc5\xa1kanje naroda te za podr\xc5\xbeavanje vo\xc4\x91e \'\xc5\xa1kripara\' Petra Baki\xc4\x87a. Par\xc5\xa1i\xc4\x87 je za razliku od Bara\xc4\x8da pro\xc5\xa1ao bolje. Bara\xc4\x8d je osu\xc4\x91en na smrt strijeljanjem i uz to , trajan gubitak gra\xc4\x91anskih prava. zbog izmi\xc5\xa1ljene protunarodne i teroristi\xc4\x8dke aktivnosti. Par\xc5\xa1i\xc4\x87a je sud osudio tako\xc4\x91er zbog izmi\xc5\xa1ljenih stvari u optu\xc5\xbenici te ga osudio na \xc4\x8detiri godine robije i pet godina gubitka gra\xc4\x91anskih prava. Vinko Fili\xc4\x8di\xc4\x87 osu\xc4\x91en je na robiju i gubitak gra\xc4\x91anskih prava. U presudi je Par\xc5\xa1i\xc4\x87 okrivljen da je znao za tu Bara\xc4\x8devu "protunarodnu aktivnost, ali ju nije prijavio vlastima". Kao i Bara\xc4\x8d preba\xc4\x8den je u Trogir. Bara\xc4\x8d je ondje strijeljan, a Par\xc5\xa1i\xc4\x87 je odveden u kaznionicu u Staroj Gradi\xc5\xa1ci gdje je robijao do 10. velja\xc4\x8de 1948. godine.  Morao je trpiti svakakva poni\xc5\xbeavanja. S drugima je ondje morao morao ru\xc5\xa1iti crkvu. Zatvorska je uprava gra\xc4\x91u od sru\xc5\xa1ene crkve iskoristila za gradnju kino dvorane._NEWLINE_Nakon izlaska na slobodu, radio je u pastoralu u Resniku. Novi progon uslijedio je 1957. godine. Od po\xc4\x8detka srpnja do konca studenoga 1957. poslan je na robiju na zloglasni Goli otok.  Aktivan i na nakladni\xc4\x8dkom polju. Godine 1969. u samostanu sv. Nikole na Kor\xc4\x8duli pokrenuo je novu nakladu \xe2\x80\x9eIzvori istine\xe2\x80\x9c, poslije poznatu po izdavanju knjiga propovjedni\xc4\x8dkog sadr\xc5\xbeaja, naro\xc4\x8dito propovjedni\xc4\x8dke revije \xe2\x80\x9eHomilije\xe2\x80\x9c. _NEWLINE_Svoja sje\xc4\x87anja na robiju zaklju\xc4\x8dio je rije\xc4\x8dima u autobiografskoj knjizi: \xe2\x80\x9cVe\xc4\x87 sam vi\xc5\xa1e puta rekao da svoje progonitelje i mu\xc4\x8ditelje ne\xc4\x87u prozivati niti prstom prokazivati. Njihovu ne\xc4\x8dovje\xc4\x8dnost prepu\xc5\xa1tam Bo\xc5\xbejem smilovanju!\xe2\x80\x9d (str. 122).  Nije zaboravio svoje supatnike s te\xc5\xa1kih robija\xc5\xa1kih dana, posebice sve\xc4\x87enike te u autobiografiji prisje\xc4\x87a se sve\xc4\x87enika Iva Bjelokosi\xc4\x87a, Mihovila Kolari\xc4\x87a, Pavla Pa\xc5\xa1i\xc4\x87eka, Mihovila Kanotija, Ivana Perha\xc4\x8da te franjevaca Leonarda Baji\xc4\x87a, Milana \xc5\xa0etke, Petra Grabi\xc4\x87a, Krste Kr\xc5\xbeani\xc4\x87a, Metoda Latinca, Bernarda Medvida, Benka Tuli\xc4\x87a, Bone Miro\xc5\xa1evi\xc4\x87a i drugih.  U autobiografiji je naveo jedanaest tamnica Titovog re\xc5\xbeima. Autobiografsku knjigu nije htio sastaviti, samozatajno brane\xc4\x87i stav da njegovo iskustvo nije vrijedno isticati me\xc4\x91u tisu\xc4\x87ama jo\xc5\xa1 ve\xc4\x87ih. Knjigu je napisao na nagovor drugih. Do\xc4\x8dekao je pad komunizma. U uzni\xc4\x8dkom mu je kartonu stajala rije\xc4\x8d kojom ga je re\xc5\xbeim obilje\xc5\xbeio: nepopravljiv. _NEWLINE__NEWLINE_Kao sve\xc4\x87enik do\xc5\xa1ao je do dijamantnog jubileja sve\xc4\x87eni\xc5\xa1tva. Ve\xc4\x87i dio svog \xc5\xbeivota proveo je u dominikanskom samostanu u Kor\xc4\x8duli.  Prema sje\xc4\x87anu hrvatskog akademskog slikara Josipa Botterija Dinija u intervjuu za Slobodnu Dalmaciju, Par\xc5\xa1i\xc4\x87 je bio duhovni uzor klapskom pedagogu Ljubi Stipi\xc5\xa1i\xc4\x87u Delmati, dok je Stipi\xc5\xa1i\xc4\x87u sklonost prema glazbi i sakralnoj ba\xc5\xa1tini poticao njegov je ro\xc4\x91ak fr. Zlatan Plenkovi\xc4\x87, tako\xc4\x91er dominikanac i glazbenik.'